als_Latn dik_Latn sag_Latn
Edi Rama shprehu dje qëndrimin zyrtar të opozitës për të mos votuar dekretin presidentit për kreun e Kontrollit të Lartë të Shtetit. Rama tha se opozita nuk është dakord që në këtë institucion të vihet një figurë e Partisë Demokratike siç e quajti ai Bujar Leskajn. Sa i takon Avokatit të Popullit, lideri i socialistëve bëri me dije se PS kërkon një avokat për popullin, pa dallim bindjeje dhe krahine. PS për këtë qëllim ka krijuar një faqe on-line për të gjithë aplikuesit për këtë post.
Vota kundër Bujar Leskaj
Sipas Ramës, Bujar Leskaj nuk përmbush kriteret që kërkon ky post dhe për më tepër sipas tij është figurë politike e njëanshme. “Kuvendi do ushtrojë dekretin për kreun e KLSH-së. Kandidatura nuk i përmbush kriteret tona të propozuar në paktin prej 10 pikash. E them me keqardhje se ndërkohë që ka një traditë që KLSH-në nuk e merr qeveria dhe ne kemi deklaruar se nuk duam figura nga partia në pushtet. Ne nuk do votojmë pro, pasi KLSH nuk do jetë me i shtetit, por i pushtetit”,- theksoi Rama. Rama foli dhe për Avokatin e Popullit duke shprehur gatishmërinë e opozitës për të parë çdo kandidaturë që ka dëshirë të jetë në krye të këtij institucioni. “Duam një figurë të denjë për Kushtetutën. Profesor Luan Omari e ka pranuar ftesën për tu bërë pjesë e komisionit të punës. Pasi të mblidhen të gjitha kërkesat do organizohet dëgjim i hapur i çdo kandidati”,- deklaroi Rama.
Kriza ekonomike
Kreu i opozitës deklaroi se Banka Botërore dhe FMN theksojnë shqetësimin e Asamblesë së Partisë Socialiste për krizën, ndërkohë ka bërë thirrje që PS të kundërshtojë pr/buxhetin e vitit 2012 sa mos të jetë shumë vonë.
“Është skandaloze që qeveria ka parashikuar një rritje hipotetike ekonomike që do të vazhdojë thellimin e borxhit .Grup parlamentar i opozitës duhet të vërë alarmin për buxhetin, se nesër do jetë shumë vonë dhe kosto e rimëkëmbjes do jetë e rëndë. Pesha e borxhit nuk duhet ti kthejë kurrizin popullit të varfër. Propozimi ynë për heqjn e TVSH-së lehtëson varfërinë. Ne duhet të këmbëngulim në heqjen e saj”, u shpreh Rama.
Kreu i PS pret kryeparlamentarin e Kosovës
Kreu i Partisë Socialiste Edi Rama, takoi dje, Kryetarin e Kuvendit të Kosovës z.Jakup Krasniqi. Rama shoqërohej nga deputetët Mimi Kodheli dhe Namik Dokle. Gjatë takimit, z.Rama diskutoi me z.Krasniqi mbi situatën politike në Shqipëri dhe Kosovë, mbi situatën në veri të Kosovës, ndërsa folën për situatën energjetike si dhe ranë në një mëndje, për politikat e gabuara që janë ndjekur deri më tani në lidhje me energjinë, në Shqipëri e Kosovë.
Rama mbledh aleatët: Do jeni pjesë e reformës
Edi Rama mblodhi në një takim krerët e partive opozitare për të diskutuar për reformën zgjedhore. Takimi mblodhi rreth vetes figura që kishin munguar gjatë në mbledhjet e mëparshme si Vangjel Dule apo Preç Zogaj. Krahas tyre morën pjesë edhe Skënder Gjinushi, Paskal Milo dhe Petro Koçi. Mësohet se në qendër të bisedimeve të kësaj tryeze ka qenë reforma zgjedhore, ku aleatët kanë kërkuar ndryshim të saj. Rama ka ripërsëritur mbështetjen e tij për partitë e vogla duke ju garantuar një reformë gjithëpërfshirëse. Mbledhja e opozitës së bashkuar vjen një ditë pas tryezës së partive të vogla, të djathta dhe të majta të cilat patën me një qëndrim të përbashkët për reformën zgjedhore.
Pezullohet Këshilli i Qarkut Fier
Konfliktet mes demokratëve dhe socialistëve në Fier sa vijnë e shtohen. Pas përplasjeve për drejtimin e Këshillit të Qarkut, tashmë kanë dalë në pah edhe ato për Këshillin e Bashkisë së Fierit. Gjykata e Faktit ka pezulluar për momentin dy kryetarët e zgjedhur në krye të këtij këshilli. Më 29 qershor Këshilli i Bashkisë u konstituua dhe zgjodhi në krye përfaqësuesen e Aleancës për të Ardhmen, Donika Jorgaqi. Por më 19 shtator, demokratët dhe aleatët e tyre të LSI e rrëzuan me anë të mocionit të mosbesimit atë dhe zgjodhën kryetar Vasil Ndrekon. Gjyqtari Gentjan Hamitaj pasi dëgjoi pretendimet e palëve, i delegoi kompetencat për drejtimin e mbledhjes nënkryetarit te Këshillit Sokrat Konomi deri ne shqyrtimin e plotë të çështjes.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn